spongebob square pants 

er et globalt nettsted for opplastning, visning og deling av videoklipp drevet av Google. Nettstedet ble grunnlagt og lansert 14. februar 2005 av tre tidligere medarbeidere i betalingstjenesten PayPal. Den 9. oktober 2006 kjøpte Google opp nettstedet. 

Opplastede videoklipp var opprinnelig begrenset til 10 minutter, men YouTube økte grensen til 15 minutter i 2011. Samtidig ble utvalgte brukere gitt mulighet til å laste opp lengre klipp. I 2010 begynte YouTube også å tilby utleie av langfilmer, men kun til brukere i enkelte land.

Nettstedet finansieres i stor grad av annonser, men også av inntekter fra abonnementsordningen YouTube Premium som gir brukerne tilgang til reklamefrie videoer.

Over 500 timer med video blir opplastet til nettstedet hvert minutt.

Innholdspolitikk
----------------

Det meste av innholdet på YouTube lastes opp av privatpersoner. Innholdet omfatter hjemmelagde videoklipp og videoblogger, men også musikkvideoer og klipp fra filmer og TV-programmer – materiale som normalt er opphavsrettslig beskyttet. Selv om opplasting av opphavsrettslig beskyttet materiale er forbudt, har YouTube fulgt en linje der de normalt venter med å fjerne slikt materiale til det kommer klager. Nettstedet har uttalt at de ikke kan holdes ansvarlig for hva brukerne laster opp. I april 2012 slo derimot en domstol i Hamburg fast at YouTube må kunne holdes ansvarlig for innhold lastet opp av brukerne.

Popularitet
-----------

YouTube er blant de mest besøkte nettsteder på internett. I august 2008 var YouTube rangert som det tredje mest besøkte nettstedet av Alexa. 16. juli 2006 kunngjorde YouTube at det hver dag blir sett 100 millioner filmklipp på YouTube, og at 65 000 nye filmer blir lastet opp hver dag. I oktober 2009 hevdet YouTube-gründer og sjef Chad Hurley at nettstedet hadde godt over en milliard videovisninger om dagen.

Ved inngangen av 2012 viste nettstedet fire milliarder filmklipp hver dag, og det ble lastet opp 60 timer ny video per minutt, en økning fra 48 timer video per minutt i mai 2011.

YouTube-kjendiser
-----------------

Enkelte brukere laster regelmessig opp videoer på tjenesten, og enkelte får mange seere og inntekter. Slike brukere omtaler seg gjerne som en «youtuber». Youtubere med spesielt høye besøkstall, blir ofte YouTube-kjendiser (*YouTube celebrity*). Noen av disse ender opp som forbigående internettfenomener, mens for andre kan oppmerksomheten bli et springbrett til videre karriere innen underholdningsbransjen. Justin Bieber og Esmée Denters er noen av mange artister som har blitt oppdaget via YouTube. 

Den første youtuberen som fikk mer enn 1 million abonnenter, var brukeren «Fred» i 2009. Senere er det en rekke brukere som har nådd flere millioner abonnenter. Komikerne i Smosh hadde for eksempel over 5 millioner abonnenter i 2012. Den største Youtube-kanalen i september 2021 var T-Series med rundt 192 millioner abonnenter. Kanalen drives av det indiske plateselskapet «Super Cassets Industries Private Limited». Den ble opprettet i 2006.

Annonsering og markedsføring
----------------------------

Alle YouTube-brukere kan plassere reklame på egne videoer og kanaler og fritt markedsføre dem. Et vanlig annonseformat er bannere som plasseres oppå videorammen. Annonsen kan være enten et Flash-element eller et klikkbart bilde på 480x70 piksler som vises i bunnen av videorammen. I tillegg kan en klikkbar følgeannonse på 300x500 piksler vises ved siden av videoen mens den spilles av.

YouTube støtter også fjernsynsliknende reklamevideoer før, under og etter visning av brukervideoer. Det vanlige er at logoer eller reklamesnutter vises i noen sekunder før eller etter videoen, med en klikkbar lenke til annonsørens eget nettsted. For mobil kan man som annonsør kjøpe alle tilgjengelige annonsevisninger for en hel dag. Da vises ingen andre annonser på mobil den dagen, slik at aktøren får eksklusiv tilgang til sitt publikum.

YouTube tilbyr også et verktøy for målretting av videoer. Verktøyet hjelper annonsørene med å søke etter passende videoer de kan knytte annonser til. Annonsørene kan for eksempel søke etter videotemaer som er relevante for annonsen, eller de kan velge videoer som blir mye sett av en bestemt målgruppe.

Aktører kan også benytte seg av TrueView-videoannonser. Da tar YouTube kun betalt hver gang en seer selv velger å se annonsen i sin helhet, mens de første sekundene av annonsen vises gratis til et større antall YouTube-brukere. Aktører kan også lage en egen kanal for en merkevare. Der kan de tilpasse kanalbannere, bakgrunnsbilder og så videre i henhold til sin strategi for merkevarebygging. Når en mulig kunde besøker kanalen spilles en valgt video av automatisk.

Alle brukere av YouTube har tilgang til detaljerte statistikker for alle videoer de har publisert. Statistikkene viser blant annet i hvilke land og områder en video er mest sett og hvor mye av videoen brukerne velger å se gjennom. Slik kan videotilbyderne få bedre forståelse av hvilke seere de har og deres adferd.

Brukere kan omgå reklamer og annonsebannere ved å kjøpe abonnement på YouTube Premium.

Søk og utforskning
------------------

YouTube er en viktigste søkemotorene på internett, og i 2011 ble den kåret til den nest største søkemotoren etter Google. Motoren benytter flere algoritmer for å gi brukerne best mulig resultat. Søkemotoren vil normalt vise søkeresultatene i rangert rekkefølge ut fra hvilke nøkkelord som er brukt i søket, og ut fra hvilke videoer som har blitt mest sett i det siste. Denne rangeringsmåten ble tatt i bruk da YouTube i 2012 valgte å gå bort fra sin gamle rangering av resultater. Den forrige metoden rangerte etter hvor mange visninger søkefunnene hadde. YouTube begrunnet overgangen med at antall visninger i seg selv ikke er et godt mål på hvor god en video er. 

Søkemotoren til YouTube støtter også avanserte søk ved hjelp av restriksjoner. Brukerne kan for eksempel begrense søkeresultatene på tid eller geografiske områder, YouTube-kanaler, brukervurderinger eller antall visninger. For hver video som vises, bruker nettstedet ulike dynamiske algoritmer for å sortere ut og rangere lister over videoer med relatert innhold. Dette baseres blant annet på brukernes egne kategoriseringer av videoene.

Se også
-------

* Liste over mest sette YouTube-videoer
* YouTube Premium
* Youtuber

Referanser
----------

1. ↑   Crunchbase, Crunchbase organisasjons-ID youtube, besøkt 21. mars 2021[Hentet fra Wikidata]
2. ↑   www.youtube.com, besøkt 16. august 2023[Hentet fra Wikidata]
3. 1 2  Shane Richmond (26. mai 2011). «YouTube users uploading two days of video every minute». *The Daily Telegraph* **(engelsk)**. Besøkt 4. oktober 2012.
4. ↑  Maggie Shiels (21. januar 2010). «YouTube turns to movie rental business» **(engelsk)**. BBC News. Besøkt 7. mai 2010.
5. ↑  «Navigating YouTube Search - How YouTube Works». *Navigating YouTube Search - How YouTube Works* **(engelsk)**. Besøkt 3. juni 2022.
6. 1 2  «YouTube loses court battle over music clips» **(engelsk)**. BBC News. 20. april 2012. Besøkt 4. oktober 2012.
7. ↑  «Viacom will sue YouTube for $1bn» **(engelsk)**. BBC News. 13. mars 2007. Besøkt 4. oktober 2008.
8. ↑  Geir Amundsen (10. oktober 2009). «Én milliard videoer om dagen». *Aftenposten*. Besøkt 18. oktober 2017.
9. ↑  Alexei Oreskovic (23. januar 2012). «YouTube hits 4 billion daily video views» **(engelsk)**. Reuters. Arkivert fra originalen 17. august 2012. Besøkt 4. oktober 2012.
10. ↑  Bob Tedeschi (26. februar 2007). «New Hot Properties: YouTube Celebrities». *The New York Times* **(engelsk)**. Besøkt 26. april 2007.
11. ↑  Scott Brown (14. mai 2006). «Brookering a deal: The first YouTube celebrity». *Entertainment Weekly* **(engelsk)**. Arkivert fra originalen 18. juni 2010. Besøkt 26. april 2007.
12. ↑  Deborah Netburn (8. april 2007). «A fashion-minded blogger». *Los Angeles Times* **(engelsk)**. Besøkt 26. april 2007.
13. ↑  Mark Day (7. april 2009). «Fred Hits 1m Subscribers» **(engelsk)**. The official YouTube blog. Besøkt 18. oktober 2017.
14. ↑  Fruzsina Eördögh (10. juli 2012). «5 Million YouTube Subscribers: Comedy Duo Shores Up Premium Content Offering» **(engelsk)**. ReadWriteWeb. Besøkt 18. oktober 2017.
15. ↑  «Nå ut til kundene». Google. Besøkt 10. november 2014.
16. 1 2 3 4  «Videoannonser gjør at folk velger deg». Google. Besøkt 10. november 2014.
17. ↑  «YouTube Analytics basics» **(engelsk)**. Google. Besøkt 10. november 2014.
18. ↑  Derek Gordon (5. desember 2011). «YouTube: The Monster Search Engine You Can't Ignore» **(engelsk)**. SearchINSIDER. Besøkt 10. november 2014.
19. ↑  Casey Newton (12. oktober 2012). «YouTube now ranking videos by time watched, not clicks» **(engelsk)**. CNet. Besøkt 10. november 2014.
20. ↑  Google. «Advanced search (Filters)» **(engelsk)**. Google. Besøkt 10. november 2014.

Eksterne lenker
---------------

* (en) Offisielt nettsted Rediger på Wikidata

* (pt-BR) Offisiell blogg Rediger på Wikidata

* Mate-URL Rediger på Wikidata

* (en) YouTube – kategori av bilder, video eller lyd på Commons Rediger på Wikidata
* (en) *YouTube* på Internet Movie Database Rediger på Wikidata
* YouTube på Twitter Rediger på Wikidata

* YouTube på Facebook Rediger på Wikidata

* YouTube på Instagram Rediger på Wikidata

* YouTube på YouTube Rediger på Wikidata

* YouTube på TikTok Rediger på Wikidata

* YouTube på Pinterest Rediger på Wikidata

* (en) YouTube på GitHub Rediger på Wikidata
* Youtube Gaming

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** VIAF **·** GND **·** LCCN **·** BNF **·** BNF (data) **·** NKC **·** BBC Things
 |